Metrobeampte geskiet na rooftogŉ Metropolisiebeampte is Woensdagmiddag deur rowers op die N12-hoofweg geskiet en gewond. Hoosupt. Wayne Minnaar, woordvoerder van die Johannesburgse metorpolisie, sê die beampte is in die skouer en nek geskiet. Hy sê twee metrobeamptes het ŉ verdagte motor van die pad afgetrek vir roekelose bestuur op die N12-wes voor die Soweto-afrit. “Die insittendes van die motor het uitgeklim en op die metrobeamptes losgebrand.” Minnaar sê die mans was gewapen met R5-gewere, AK47’s en 9mm-pistole. Hy sê die mans het ŉ Pick en Pay in Steeledale, suid van Johannesburg, beroof minute voor hulle deur die metrobeamptes afgetrek is. Niemand is nog in hegtenis geneem in verband met die voorval nie.